《移居沧州蔡玉躬阁学以诗送行次韵奉酬》
清代·马长海

仕宦亦人情，沉沦堕其志。徒深山水怀，喜无儿女累。

期为尘外游，今鼓沧浪枻。峨峨黄阁老，潇洒饶逸志。

送我河之干，赠言有馀味。非不惜离别，孤怀喜能遂。

沧州海一隅，可访安期辈。为问天地根，果否生天地。

长跪谢微言，我将从此逝。

作者简介：满洲镶红旗人，辉发那拉氏，字汇川，号清痴。镇安将军马期子，辞荫不仕，以布衣终。工诗画，好收藏，喜禅悦，于易州之雷溪筑大钵庵，自号大钵山人。